b"\n_START_ARTICLE_\nNancy (nina)\n_START_PARAGRAPH_\nNancy \xc3\xa9s una nina de l'empresa de joguines Famosa creada l'any 1968.\n_START_SECTION_\nL'any 1968\n_START_PARAGRAPH_\nSucceeix l'esdeveniment m\xc3\xa9s important per la companyia de Famosa, neix Nancy la nina estrella de la companyia. Va suposar un gran aven\xc3\xa7 molt important en l'\xc3\xa0mbit de les vendes._NEWLINE_Nancy va comen\xc3\xa7ar a viatjar per les fires m\xc3\xa9s emblem\xc3\xa0tiques del moment i va comen\xc3\xa7ar a fer els primers passos de l'explotaci\xc3\xb3. Tino Juan, dissenyador de joguines comen\xc3\xa7ar\xc3\xa0 a treballar tot creant un cos articulat pel projecte Nancy. Ho far\xc3\xa0 amb la seva processadora Pierina de 56 cm. Finalment la nina estrella arribar\xc3\xa0 a mesurar 42 cent\xc3\xadmetres i es caracteritzar\xc3\xa0 per una cabellera molt m\xc3\xa9s llarga._NEWLINE_Del seu nom no se'n sap res, el cert \xc3\xa9s que a difer\xc3\xa8ncia d'altres personatges inventats Nancy no tenia const\xc3\xa0ncia de la seva vida personal ni, per descomptat, del seu nom. El que s\xc3\xad que sabem \xc3\xa9s que des del seu naixement Nancy es va convertir en la reina de les joguineries, ja que era m\xc3\xa9s que una simple nina: era un referent de la societat del moment que va comen\xc3\xa7ar a emergir en el pa\xc3\xads. Despr\xc3\xa9s d'un primer llan\xc3\xa7ament de la nina amb uns estoigs que encarien massa el preu del producte la companyia Famosa va crear uns estoigs m\xc3\xa9s senzills que va provocar la baixada d'un 30% del preu, aix\xc3\xb2 va provocar l'augment de les vendes.\n_START_SECTION_\nL'any 1969\n_START_PARAGRAPH_\nFamosa va treure els primers accessoris per la nina Nancy i l'any 1970 en van comen\xc3\xa7ar les vendes internacionals. Durant la d\xc3\xa8cada posterior la Nancy va anar evolucionant quant a nivell de vida de la nina, va comen\xc3\xa7ar a cr\xc3\xa9ixer el seu rober i apareixen els primers mobles: el llit, l'armari... En el mateix moment apareixen els primers espots publicitaris de la companyia parlant de la seva nina estrella: \xe2\x80\x9cNancy una chica moderna, que trabaja, tiene una casa preciosa y unos cabellos preciosos que permiten todo tipo de peinados, un ropero lleno de modelos para todas las ocasiones, su dormitorio, sus maletas, sus postizos... una mu\xc3\xb1eca con la que jugar a lo que te gustar\xc3\xada ser de mayor\xe2\x80\x9d.\n_START_SECTION_\nL'any 1973\n_START_PARAGRAPH_\nNeix la germana de Nancy a la que anomenaran Lesly. Una nina una mica m\xc3\xa9s petita que Nancy de faccions molt dolces i infantils i igual que Nancy tamb\xc3\xa9 va tenir multitud d'accessoris. L'any 1987 Nancy obt\xc3\xa9 el cercle d'or com a millor nina per a nena. La nina estrella de Famosa t\xc3\xa9 l'honor de ser la primera nina que ocupa la portada (de color) a la publicaci\xc3\xb3 \xe2\x80\x9cjuguetes y juegos de Espa\xc3\xb1a\xe2\x80\x9d .\n_START_SECTION_\nL'any 1989\n_START_PARAGRAPH_\nFamosa treu a la venda una s\xc3\xa8rie de 68 models de roba a l'estil de grans models, per\xc3\xb2 amena\xc3\xa7ada per la competidora, Barbie, les vendes comencen a caure fins a 400.000 unitats. Finalment l'any 1996 abandona els prestatges de les joguineries. Nancy va tornar a la venda l'any 2000 amb una nova col\xc2\xb7lecci\xc3\xb3 de Nancy en caixes roses i vestits de l'\xc3\xa8poca realitzats amb alta qualitat i detall. Tamb\xc3\xa9 es rellan\xc3\xa7ar\xc3\xa0 amb l'espot \xe2\x80\x9cNancy y el mundo\xe2\x80\x9d on sortiran a la venda Nancy amb caracter\xc3\xadstiques i trets de les diferents parts del m\xc3\xb3n: Jap\xc3\xb3, centreeuropea, Oceania, etc._NEWLINE_I aix\xc3\xad amb diversos espots Nancy ha anat evolucionant no tan sols en l'aspecte caracter\xc3\xadstic de la simple nina sin\xc3\xb3 tamb\xc3\xa9 en les diverses hist\xc3\xb2ries i espais que Nancy ha viscut o viur\xc3\xa0.\n_START_SECTION_\nCaracter\xc3\xadstiques\n_START_PARAGRAPH_\nLa Nancy, amb el pas del temps ha anat evolucionant.\n_START_SECTION_\nEn els 70...\n_START_PARAGRAPH_\nLes primeres Nancy, tenen una cintura fixa, un turmell gruixut, i uns bra\xc3\xa7os que estan fets de vinil (material pl\xc3\xa0stic). Seguidament a mitjans dels anys setanta apareixeran les nines que s\xc3\xb3n articulades, podent girar la cintura, i moure el coll. Tot aix\xc3\xad a finals dels anys setanta, es tornaran a posar de moda, les Nancys que no s\xc3\xb3n articulades. Finalment, els turmells els fan m\xc3\xa9s petits, i els bra\xc3\xa7os comencen a ser de goma, tous i m\xc3\xa9s flexibles. Els cabells normalment s\xc3\xb3n llargs, llisos, rossos o p\xc3\xa8l-rojos. Com a curiositat podem dir que nom\xc3\xa9s ca existir una morena. Els ulls, blaus o de color mel. Apareixeran les Nancys de pell morena, tenien els ulls verds o turquesa. Tenien una varietat en el cabell que podia ser a lo \xe2\x80\x9cafro\xe2\x80\x9d.\n_START_SECTION_\nEn els 80...\n_START_PARAGRAPH_\nDesapareixen les Nancys amb la cintura articulada i comencen a fabricar-ne amb pestanyes ondulades i les celles estan dibuixades. Solen ser nines amb moltes pigues, i comencen apar\xc3\xa8ixer les Nancys morenes, i els pentinats s\xc3\xb3n molt m\xc3\xa9s variats. Apareixen les Nancys musicals, que tenen un mecanisme intern que ens permet escoltar m\xc3\xbasica, com per exemple la can\xc3\xa7\xc3\xb3: \xe2\x80\x9cCumplea\xc3\xb1os\xe2\x80\x9d. \xc3\x89s una nina asi\xc3\xa0tica, amb cames flexibles.\n_START_SECTION_\nEn els 90...\n_START_PARAGRAPH_\nApareixen les Nancys que ballen, que els hi creix el cabell, que es poden pintar o es posen morenes si les deixes al sol, que mouen la boca com si parlessin. Van arribar a existir moltes variacions de nines, ja que segons l'\xc3\xa8poca o els interessos comercials les han anat modificant."